Amannya go nnyabo?
Hope Shifa Nakawunde.
Okola ki mw’oggya ssente ezikunyiriza?
Nzannya firimu z’Ebinnayuganda, mpandiika firimu, nnyimba nnina n’edduuka.
Musajja y’azikuteekamu!
Omusajja aluwa gw’ogamba!
Ky’ogamba gwe tebakukwana?
Bankwana ate era nninayo gwe ndaba naye manya, abasajja omuntu alina kubagendako mpola.
Lwaki?
Abasajja be basinze okukaddiya abakazi olwa ‘situleesi’ gye babassaako. Kye nva nasooka okubeesonyiwa era nnaakabiddamu.
Anti abasajja babayita ssemusota guli mu ntamu. Naye nze kye nali njagala, kwagala musajja nga mmaze okwekolera ne nfuna ssente ng’omusajja tasobola kumpa mateeka ge.
Onoggya wa omusajja atawa mateeka?
Haa! Naye nafuba okwegendereza kubanga gwe nafuna ampa ekitiibwa ate ne bwe nkola ensobi tujoogerako bwogezi ne kiggwa nga tayombye.
Olya biki ebikunyiriza omubiri ne gujimuka bwe guti?
Obummonde obuzungu n’embuzi ssaako eryenvu ku makya n’okunywa ekikopo ky’amazzi agabuguma.
Okola ki mu biseera byo eby’eddembe?
Ndaba firimu n’okubuuka nkuume ffiga.
Biki ebikunyiiza?
Okunnimba n’okundyamu olukwe.
Lunaku ki lw’okyasinze okunyiiga?
Mukwano gwange gwe sijja kwatula mannya, yandyamu olukwe naye na buli kati simusonyiwanga.
Oyo alabika yakubbira musajja?
Nvaako. Teri ayinza kunzibako musajja.
Sha... Lwaki?
Ndi mukugu mu nsonga ezo…
Weewaana bwewaanyi?
Ndeka bulesi kubanga tolina mukisa gwa kukikakasa.
lug_Latn eng_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn knc_Latn lug_Latn lug_Latn lug_Latn